《拟和御制郊祀诗》
宋代·李洪

郊禋飨帝就圜丘，诚格苍穹灵既留。
夜陟紫坛飚驭下，天临黄道矞云浮。
槐林双阙恩方涣，禾黍三登岁有秋。
幸睹赓歌千载遇，惭无银笔赞洪猷。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。